
RADVILIŠKIO RAJONO SAVIVALDYBĖS TARYBA

SPRENDIMAS
DĖL AUTOMOBILIŲ STOVĖJIMO VIETŲ MINIMALAUS SKAIČIAUS NUSTATYMO (SUMAŽINIMO) 

2024 m. spalio 10 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 20 punktu ir statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtinto Lietuvos Respublikos aplinkos ministro 2014 m. birželio 17 d. įsakymu Nr. D1-533 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo“, 108 punktu ir 108.5 papunkčiu, atsižvelgdama į UAB „AIF LT“ 2024 m. rugsėjo 5 d. prašymą Nr. 24/09-1, Radviliškio rajono savivaldybės taryba nusprendžia:
.	Sumažinti minimalų automobilių stovėjimo vietų skaičių prie projektuojamų gamybos ir pramonės paskirties pastatų, adresu: Vėriškių g. 66, Šeduvos m., Šeduvos m. sen., Radviliškio r. sav., iki 62 automobilių stovėjimo vietų.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras		        	                                     Kazimieras Račkauskis














RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL AUTOMOBILIŲ STOVĖJIMO VIETŲ MINIMALAUS SKAIČIAUS NUSTATYMO“
AIŠKINAMASIS RAŠTAS

2024-09-23
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Radviliškio rajono savivaldybės tarybos sprendimas rengiamas gavus UAB „AIF LT“ (veikiančios pagal 2024-03-26 „JPackaging“ įgaliojimą Nr. JPAC-OUT-26/03/2024-7) 2024 m. rugsėjo 5 d. prašymą Nr. 24/09-1, kuriuo prašoma prie projektuojamo UAB „JPackaging“ gamybos paskirties pastato, adresu Vėriškių  g. 66, Šeduvos m., Šeduvos m. sen., Radviliškio r. sav., sumažinti statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ 30 lentelėje „Automobilių stovėjimo vietų minimalus skaičius“ reglamentuojamą 104 automobilių stovėjimo vietų minimalų skaičių gamybos ir pramonės paskirties pastatams (priklausomai nuo darbo patalpų ploto). 
Sprendimo projekto tikslas – sumažinti statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ 30 lentelėje „Automobilių stovėjimo vietų minimalus skaičius“ reglamentuojamą automobilių stovėjimo vietų minimalų skaičių gamybos ir pramonės paskirties pastatams, adresu: Vėriškių g. 66, Šeduvos m., Šeduvos miesto sen., Radviliškio r. sav., paliekant 62 automobilių stovėjimo vietas, UAB „JPackaging“ nurodžius, kad pamainoje dirbs tik iki 52 darbuotojų.
.	Projekto iniciatoriai (institucija, asmenys ar piliečių atstovai) ir rengėjai.
Sprendimo projekto rengėjas Radviliškio rajono savivaldybės administracijos Architektūros ir urbanistikos skyrius, iniciatorius UAB „JPackaging“.
.	Kaip šiuo metu yra reguliuojami sprendimo projekte aptarti teisiniai santykiai.
Statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtinto Lietuvos Respublikos aplinkos ministro 2014 m. birželio 17 d. įsakymu Nr. D1-533 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo“, 30 lentelėje „Automobilių stovėjimo vietų minimalus skaičius“ nurodytas minimalus automobilių stovėjimo vietų skaičius gamybos ir pramonės paskirties pastatams, savivaldybės tarybos sprendimu gali būti mažinamas arba didinamas šiais atvejais: šio statybos techninio reglamento 108.5 punktu pagal statinio projekte nurodytą darbo vietų skaičių nustatant automobilių stovėjimo vietų skaičių prie gamybos ir pramonės paskirties pastatų, pramonės ir sandėliavimo zonose (teritorijose), laisvosiose ekonominėse zonose, pramonės parkuose.
.	Kokios siūlomos naujos teisinio reguliavimo nuostatos, kokių teigiamų rezultatų laukiama.
Priėmus sprendimą, bus sudarytos sąlygos racionaliau išnaudoti žemės sklypą prie gamybos ir pramonės paskirties pastatų, vietoje reglamentuotos minimalaus 104 automobilių stovėjimo vietų skaičiaus aikštelės, įrengti realius įmonės poreikius atitinkančią 62 automobilių stovėjimo vietų skaičiaus, atitinkamo dydžio aikštelę.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma. 
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Nereikia. 
.	Sprendimo projektui įgyvendinti reikalingos lėšos, finansavimo šaltiniai.
Lėšų sprendimo projektui įgyvendinti nereikės. 
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su savivaldybės juristu, kalbininku, administracijos direktore, vicemerais ir meru.
.	Numatomo teisinio reguliavimo poveikio vertinimo rezultatai. 
Rezultatai nenumatomi. 
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra. 
.	Pridedami dokumentai. 
Nėra.



Architektūros ir urbanistikos skyriaus vedėjas                                                           Artūras Valuckas

